Translate the text from Welsh to English.



 
Nod Strategaeth Tlodi Plant newydd Llywodraeth Cymru yw mynd i'r afael ag effeithiau niweidiol byw mewn tlodi a gwella cyfleoedd i blant sy'n byw mewn tlodi.

Wrth lansio'r strategaeth newydd, dywedodd Ms Hutt y byddai Llywodraeth Cymru yn defnyddio pob pŵer sydd ganddi wrth weithio gyda sefydliadau eraill i wneud tlodi plant yn flaenoriaeth wrth wneud penderfyniadau ar bob lefel o lywodraeth yng Nghymru dros y degawd nesaf.

Mae mwy na 3,000 o blant, pobl ifanc, teuluoedd a sefydliadau wedi helpu i greu'r Strategaeth Tlodi Plant, sy'n seiliedig ar ymrwymiad i hawliau plant wrth fynd i'r afael â phla tlodi plant.

Mae 5 amcan hirdymor i'r strategaeth:

* Lleihau costau a gwneud y gorau o incwm teuluoedd.
* Creu llwybrau allan o dlodi fel bod plant a phobl ifanc a'u teuluoedd yn cael cyfleoedd i wireddu eu potensial.
* Cefnogi llesiant plant a'u teuluoedd a gwneud yn siŵr bod gwaith ym mhob rhan o Lywodraeth Cymru yn darparu ar gyfer plant sy'n byw mewn tlodi.
* Sicrhau bod plant, pobl ifanc a'u teuluoedd yn cael eu trin ag urddas a pharch gan y bobl a'r gwasanaethau sy'n rhyngweithio â nhw ac yn eu cefnogi, a herio'r stigma sy'n gysylltiedig â thlodi.
* Sicrhau bod gwaith trawslywodraethol effeithiol ar lefel genedlaethol yn arwain at gydweithio cryf ar lefel ranbarthol a lleol.

Mae Prif Weinidog Cymru, Mark Drakeford a'r Gweinidog Cyfiawnder Cymdeithasol, Jane Hutt wedi ymweld â dau brosiect unigryw sy'n dangos y Strategaeth Tlodi Plant ar waith.

Yr wythnos ddiwethaf fe wnaethon nhw ymweld â phrosiect 'banc pob dim' cyntaf Cymru \- Cwtch Mawr \- sydd wedi ei sefydlu yn Abertawe.  

Mae busnesau yn darparu nwyddau sydd dros ben ganddynt, gan gynnwys cynhyrchion glanhau, nwyddau cartref y gellir eu hailddefnyddio, nwyddau ymolchi, dodrefn, llenni ac ati i bobl nad ydynt yn gallu eu fforddio, yn rhad ac am ddim.

Mae'r rhain yn cael eu dosbarthu i bobl mewn angen, diolch i rwydwaith o bartneriaid cyfeirio sy'n cynnwys gweithwyr cymdeithasol, gweithwyr iechyd proffesiynol, athrawon ac elusennau.

Mae prosiect Cwtch Mawr yn arddangos egwyddor gwaith partneriaeth, ac mae'n ymateb uniongyrchol i amcanion hirdymor allweddol yn y Strategaeth Tlodi Plant i gydweithio â phartneriaid cenedlaethol, rhanbarthol a lleol.

Ymwelodd y Gweinidog Cyfiawnder Cymdeithasol a'r Prif Chwip, Jane Hutt hefyd â Chanolfan Adnoddau Blaenafon yn Nhorfaen ddoe (Ionawr 22\), gydag Aelod Dynodedig y Cytundeb Cydweithio, Sian Gwenllian, i lansio Siarter Budd\-daliadau Cymru.

Mae Canolfan Adnoddau Blaenafon yn cynnig cymorth uniongyrchol a gwasanaeth cyfeirio i bobl sy'n cael trafferth delio â'r argyfwng costau byw, gan roi cyngor a helpu'r bobl fwyaf anghenus i dalu am eu hynni, eu bwyd ac eitemau hanfodol ar gyfer y cartref.

Mae Siarter Budd\-daliadau Cymru yn un o ymrwymiadau'r Strategaeth Tlodi Plant. Mae wedi cael ei mabwysiadu gan bob un o'r 22 awdurdod lleol yng Nghymru, ac mae'n cadarnhau'r cyd\-ymrwymiad i'w gwneud yn haws i bobl ledled Cymru gael gafael ar gymorth ariannol.

Mae'n amlinellu'r egwyddorion sylfaenol i ddatblygu system fudd\-daliadau dosturiol i Gymru, a fydd yn sicrhau ei bod yn hawdd i bobl gael gafael ar y budd\-daliadau y mae ganddynt hawl iddynt, gan helpu i roi arian yn eu pocedi, cael cymaint o incwm â phosibl, a helpu i fynd i'r afael â thlodi plant.

Dywedodd y Prif Weinidog, Mark Drakeford:


> "Rydyn ni'n benderfynol o fynd i'r afael ag effeithiau niweidiol tlodi a gwella cyfleoedd i blant.
> 
> "Heddiw rydyn ni'n amlinellu sut y gallwn ni fynd i'r afael â'r heriau mwyaf dybryd, gan ddefnyddio'r holl bwerau sydd gyda ni, yn enwedig ein gallu i ddod â sefydliadau a phartneriaid ynghyd i harneisio eu huchelgais a'u hymroddiad cyfunol.
> 
> "Llywodraeth y DU sydd â'r prif bwerau o ran trethi a lles. Mae angen iddyn nhw weithio gyda ni i gyflawni'r uchelgais hwn, sef rhoi pob mantais i bob plentyn yng Nghymru. Nid plant yn unig sy'n elwa wrth inni fynd i'r afael â thlodi plant \- mae o fudd i bob un ohonon ni."

Dywedodd y Gweinidog Cyfiawnder Cymdeithasol a'r Prif Chwip, Jane Hutt: 


> "Mae mynd i'r afael â thlodi plant a gweithio gydag eraill i gyflawni hyn yn ganolog i bopeth rydyn ni'n ei wneud fel llywodraeth ar bob lefel yng Nghymru.
> 
> "Drwy'r strategaeth hon, rydyn ni'n sicrhau bod tlodi plant yn flaenoriaeth wrth wneud penderfyniadau ar draws y llywodraeth.
> 
> "Mae Cwtch Mawr a Siarter Budd\-daliadau Cymru yn enghreifftiau gwych o weithio mewn partneriaeth a fydd yn ein helpu i gyflawni ein hamcanion.
> 
> "Dim ond drwy weithio trawslywodraethol cryf a chydweithio ar lefelau rhanbarthol a lleol, yn ogystal â helpu pobl i wneud y gorau o'u hincwm, a dod o hyd i lwybrau allan o dlodi, y gallwn ni gyda'n gilydd sicrhau hawliau holl blant a phobl ifanc Cymru."

Mae'r Strategaeth Tlodi Plant yn cynnwys 5 amcan allweddol, 5 blaenoriaeth ar gyfer gweithredu penodol i gyflawni'r amcanion hyn, ac 19 ymrwymiad pellach. Eu nod yw llywio polisi'r llywodraeth nawr ac yn y dyfodol.







Translation:


 
The Welsh Government’s new Child Poverty Strategy aims to tackle the harmful effects of living in poverty and improve opportunities for children living in poverty.

Speaking as she launched the new strategy, Ms Hutt said the Welsh Government would use all its existing powers and levers as it works with other organisations to make child poverty a priority in decision making at all levels of government in Wales over the coming decade.

More than 3,000 children, young people, families and organisations have helped to create the Child Poverty Strategy, which is underpinned by a commitment to children’s rights in addressing the scourge of child poverty.

The strategy has 5 long\-term objectives:

* To reduce costs and maximise the incomes of families.
* To create pathways out of poverty so children and young people and their families have opportunities to realise their potential.
* To support child and family wellbeing and make sure that work across the Welsh Government delivers for children living in poverty
* To ensure children, young people and their families are treated with dignity and respect by the people and services who interact with and support them and to challenge the stigma of poverty.
* To ensure that effective cross\-government working at the national level enables strong collaboration at the regional and local level.

First Minister Mark Drakeford and the Minister for Social Justice Jane Hutt have visited two unique projects which show the Child Poverty Strategy in action.

Last week they visited Wales’ first ‘multibank’ project, Cwtch Mawr, which has been set up in Swansea.  

The multibank model sees businesses providing surplus goods, including cleaning products, reusable household goods, toiletries and furnishings, to people who are unable to afford them, for free.

These are distributed to those in need thanks to a network of referral partners which include social workers, health professional, teachers and charities.

The Cwtch Mawr project demonstrates partnership working and is a direct response to key long\-term objectives in the Child Poverty Strategy to work collaboratively with national, regional and local partners.

Minister for Social Justice and Chief Whip Jane Hutt also visited Blaenavon Resource Centre in Torfaen yesterday (January 22\), with Co\-operation Agreement Designated Member Sian Gwenllian, to launch the Welsh Benefits Charter.

Blaenavon Resource Centre provides direct support and a referrals service to people struggling in the cost\-of\-living crisis, providing advice and support to help people in greatest need to pay for their energy, food and essential items for the home.

The Welsh Benefits Charter is one of the commitments in the Child Poverty Strategy. It has been adopted by all 22 Welsh local authorities and confirms the collective commitment to improve access to financial support for people across Wales.

It outlines the underlying principles to develop a compassionate Welsh benefits system, which will ensure people are able to easily access the benefits they are entitled to, helping to put money in their pockets, maximise their income and help tackle child poverty.

*First Minister Mark Drakeford said:*


> “We are determined to tackle the harmful effects of poverty and improve opportunities for children.
> 
> “Today we are setting out how we can tackle the most pressing challenges, using all the powers we have, especially our ability to bring organisations and partners together to harness their combined ambition and drive.
> 
> “The key tax and welfare powers rest with UK Government. We need them to work with us to achieve this ambition of giving every child in Wales every advantage. Tackling child poverty doesn’t just benefit children – it supports every one of us.”

*Minister for Social Justice and Chief Whip Jane Hutt said:*


> “Tackling child poverty and working with others to achieve this is at the heart of everything we do as a government at all levels in Wales.
> 
> “Through this strategy we are ensuring that child poverty is a priority in cross\-government decision making.
> 
> “Cwtch Mawr and the Welsh Benefits Charter are prime examples of partnership working in action that will help us achieve our objectives.
> 
> “It is only through strong cross\-government working and collaboration at regional and local levels, as well as supporting people to help them maximise their income and find pathways out of poverty, that we can work together to deliver on the rights of all children and young people of Wales.”

The Child Poverty Strategy is made up of 5 key objectives and with 5 priorities for focused action to deliver against these objectives and a further 19 commitments. They aim to shape government policy now and in the future.